အတ္ထုပ္ပတ္တိ

**အတ္ထုပ္ပတ္တိ** ဟူသည် ပါဠိစကားလုံးဖြစ်သည်။ အနက်အဓိပ္ပာယ်မှာ `အကြောင်းအရာ၏ ဖြစ်ခြင်း´ဟု အဓိပ္ပာယ်ရသည်။ ယင်းပါဠိစကားကို ယူ၍ မြန်မာစာပေ၌ ပုဂ္ဂိုလ်တစ်ဦးတစ်ယောက်၏ ဘဝဖြစ်ရပ်အား ရေးသားတင်ပြသည့် စာပေအမျိုးအစားကို အတ္ထုပ္ပတ္တိ ဟူ၍လည်းကောင်း၊ အတ္ထုပ္ပတ် ဟူ၍လည်းကောင်း ယေဘုယျအားဖြင့် ခေါ်ဆိုသည်။ ဒန္တဇအက္ခရာ ထဆင်ထူးမှ မုဒ္ဓဇ အက္ခရာ ဌဝမ်းဘဲပြောင်း၍ ဆိုခြင်းမှာလည်း ရှေးဟောင်း ပါဠိကျမ်းဂန်အရပင် ဖြစ်သည်။  

ပုဂ္ဂိုလ်တစ်ဦးတစ်ယောက်၏ ဘဝနှင့် စရိုက်ကို ဖော်ပြသည့်စာသည် အတ္ထုပ္ပတ္တိ ဖြစ်သည်။ အတ္ထုပ္ပတ္တိသည် ကဗျာ၊ ပြဇာတ်၊ ဝတ္တုစသည်တို့ကဲ့သို့ပင် စာပေ၏ အင်္ဂါအစိတ်အပိုင်း တစ်ခုဖြစ်သည်။ စာပေ၏ အခြားအင်္ဂါအစိတ်အပိုင်း တစ်ခုကဲ့သို့ပင် အတ္ထုပ္ပတ္တိသည် စာဖတ်သူတို့အား စိတ်ဝင်စားမှုလည်း ဖြစ်ပွားစေသည်။ အကျိုးလည်း များစေသည်။ အတ္ထုပ္ပတ္တိကို ဖတ်လျှင် စာဖတ်သူသည် စိတ်ဝင်စားမှုရရှိပြီး မိမိအတွက် အကျိုးများစေမည့် အချက်အလက်များကို သိရှိနားလည်နိုင်သည်။ အခြားသော ပုဂ္ဂိုလ်များ၏ ဘဝဖြစ်ရပ်နှင့် စရိုက်ကို သိရှိနားလည်ပါက မိမိဘဝဖြစ်ရပ်နှင့် စရိုက်ကို ပြန်လည်သုံးသပ်ပြီး ပြုပြင်သွားသင့်သည်ကို ပြုပြင်သွားနိုင်ပေသည်။ အတုယူသင့်သည်ကို အတုယူသွားနိုင်သည်။ စွန့်ပယ်သင့်သည်ကို စွန့်ပယ်သွားနိုင်ပေသည်။

## ရေးနည်းရေးဟန် 
ရေးနည်းရေးဟန်နှင့် ပုံစံအနေအထားအရ စိစစ်ကြည့်လျှင် အတ္ထုပ္ပတ္တိသည် အကြမ်းအားဖြင့် လေးမျိုးလေးစားရှိသည်။ 

### ရိုးရိုး အတ္ထုပ္ပတ္တိ 
ရိုးရိုး အတ္ထုပ္ပတ္တိသည် ပုဂ္ဂိုလ်၏ ဘဝဖြစ်ရပ်နှင့် စရိုက်ကို အခြားပုဂ္ဂိုလ်တစ်ဦးက ရေးသားတင်ပြသည့် အတ္ထုပ္ပတ္တိမျိုးဖြစ်သည်။ 
* ဦးဖိုးကျား ၏ **ဦးထွန်းရှိန် အတ္ထုပ္ပတ္တိ**(၁၉၂၃-ခုနှစ်) ၊
* ဦးဖိုးကျား ၏ **ဦးပုည အတ္ထုပ္ပတ္တိ** ၊
* မော်ပီဆရာသိန်း ၏ **မြန်မာဝန်ကြီးမှူးကြီးများ အတ္ထုပ္ပတ္တိ** နှင့် **မြန်မာပညာရှိကြီးများ၏ အတ္ထုပ္ပတ္တိ** ၊
* ပုဂံဝန်ထောက်ဦးတင် ၏ **တော်စိန်ခို အတ္ထုပ္ပတ္တိ** ၊
* သတင်းစာဆရာ ဦးသိမ်းမောင် ၏ **မင်းရဲကျော်စွာ၊ ဘုရင့်နောင်၊ အလောင်းဘုရား၊ ဗန္ဓုလ စသောမြန်မာသူရဲကောင်းများ၏ အတ္ထုပ္ပတ္တိ** ၊
* မဟာဆွေ ၏ **ရှေးခေတ် သတင်းစာဆရာကြီး ဘိုးဝဇီရ အတ္ထုပ္ပတ္တိ**(၁၉၆၇- ခုနှစ်) ၊
* မြဒေါင်းညို ၏** ရဲဘော်သုံးကျိပ် အတ္ထုပ္ပတ္တိ**၊
* ဂျာနယ်ကျော်မမလေး ၏ **သူလိုလူ**(၁၉၄၇-ခုနှစ်) ၊
* ဒဂုန်တာရာ ၏ သူသိသော နိုင်ငံရေးခေါင်းဆောင်၊ စာရေးဆရာ၊ အနုပညာရှင်တို့အကြောင်း **ရုပ်ပုံလွှာ**(၁၉၅၅-ခုနှစ်) ၊
* စာရေးဆရာ မောင်ထင် ၏ **ယောမင်းကြီးဦးဘိုးလှိုင်အတ္ထုပ္ပတ္တိ**(၁၉၆ဝ ပြည့်နှစ်) ၊
* လူထုဒေါ်အမာ ၏ **ပြည်သူချစ်သော အနုပညာသည်များ**(၁၉၆၄ ခုနှစ်) ၊
* သမိုင်းပညာရှင် မြို့မ-မြင့်ကြွယ် ၏ **မြို့မ ဆရာကြီး ဦးဘလွင် (သို့မဟုတ်) အမျိုးသားပညာရေးနိဒန်းအစ** (၂၀၀၃-ခုနှစ်) ၊

### ကိုယ်ရေးအတ္ထုပ္ပတ္တိ 
ကိုယ်ရေးအတ္ထုပ္ပတ္တိသည် မိမိ၏ဘဝဖြစ်ရပ်ကို မိမိကိုယ်တိုင်ရေးသည့် အတ္ထုပ္ပတ္တိမျိုး ဖြစ်သည်။
* ပီမိုးနင်း၏ **ပီမိုးနင်း၏ ပီမိုးနင်း**၊
* ဒဂုန်တာရာ၏ **ဒဂုန်တာရာ၏ ဒဂုန်တာရာ**(၁၉၅ဝ-ပြည့်နှစ်)၊
* မဟာဆွေ၏**မဟာဆွေ၏ မဟာဆွေ**၊
* ရွှေဥဒေါင်း၏ **တစ်သက်တာမှတ်တမ်း**(၁၉၆၁-ခုနှစ်)၊ 
* ဒဂုန်ခင်⁠ခင်လေး၏ **နှစ်ပေါင်း၆၀**၊ 
* ရန်အောင်၏ **နှစ်လေးဆယ် စာပေခရီး**၊ 
* တင့်ဆန်း၏ **စာရေးဆရာတစ်ယောက်အကြောင်း** ၊
* စိန်စိန်၏ **ခရီးဝင်္ကဘာ**၊
* မန်းတင်၏ **ပထမအရွယ်** ၊
* တင့်တယ်၏**တင့်တယ်၏တင့်တယ်**၊
* သော်တာဆွေ၏ **ကျွန်တော်ဘဝ ဇာတ်လမ်းစုံ**၊
* နိုင်ငံရေးခေါင်းဆောင် ဗိုလ်ချုပ်အောင်ဆန်းသည် ကိုယ်ရေးအတ္ထုပ္ပတ္တိကို တစ်ပိုင်းတစ်စ ရေးသွားသေးသည်။
(အချိန်ကား ၁၉၁၅-ခု ဖေဖော်ဝါရီလဖြစ်၍ ပထမ ကမ္ဘာစစ်ကြီး၏ ဒုတိယနှစ်ထည်းပင် ဖြစ်ပေသည်။ ထိုအချိန် ထိုအခါကား ဂျာမဏီသည် ရေငုတ်သင်္ဘောများဖြင့် ဗြိတိသျှ ရေတပ်တို့အား အကြီးအကျယ် ဒုက္ခပေးနေသည့် အချိန်ဖြစ်လေသည်။ 

ထိုနှစ် ဖေဖော်ဝါရီလ(၁၃)ရက်၊ ၁၂၇၆-ခု၊ တပေါင်းလဆန်း ၁ရက် စနေနေ့ လင်းအားကြီးအချိန်တွင် ကျွန်တော်သည် လူ့ပြည်သို့ ပထမဆုံး ရောက်ရှိလာခဲ့ရပေသည်။)

### ဝတ္တုသဘောပါသော အတ္ထုပ္ပတ္တိ 
ရိုး⁠ရိုးအတ္ထုပ္ပတ္တိကို ရေးသားရာ၌ဖြစ်စေ၊ ကိုယ်ရေးအတ္ထုပ္ပတ္တိကို ရေးသားရာ၌ဖြစ်စေ ရိုး⁠ရိုးစင်းစင်း မရေးပဲ စာရေးဆရာ၏ စိတ်ကူးကိုထည့်ပြီး ရေးသားသည့် ရေးနည်းမျိုးဖြစ်သည်။ ဝတ္တုသဘောဆန်သည်။
* သခင်ကိုယ်တော်မှိုင်း(မစ္စတာမောင်မှိုင်း)၏ **ဓမ္မစေတီမင်းကြီး၏ အတ္ထုပ္ပတ္တိ**
* သိန်းဖေမြင့်တက်ဘုန်းကြီးသိန်းဖေ၏ **ဆရာလွန်း အတ္ထုပ္ပတ္တိ**(၁၉၃၇-ခုနှစ်)
* ဦးသော်ဇင်၏ **ရွှေမန်းတင်မောင်** 
* တိုက်စိုး၏ **မော်ပီဆရာသိန်း**

### မှတ်တမ်းသဘောပါသော အတ္ထုပ္ပတ္တိ 
မှတ်တမ်းသဘောပါသော အတ္ထုပ္ပတ္တိသည် ပုဂ္ဂိုလ်တစ်ဦးဦး၏ ဘဝတစ်လျောက်တွင် ဖြစ်ပျက်သည့် စိတ်ဝင်စားဘွယ်အဖြစ်အပျက် တစ်ကွက်ကိုဖြစ်စေ၊ တစ်ကွက်ထက်မကသော အဖြစ်အပျက်ကိုဖြစ်စေ ရေးသားတင်ပြထားသည့် အတ္ထုပ္ပတ္တိမျိုးဖြစ်သည်။ ယင်းပုံစံ ယင်းရေးဟန်ဖြင့် စာရေးဆရာသည် မိမိအကြောင်းကိုလည်း ရေးသားလေ့ရှိသည်။ သူတစ်ပါး၏ အကြောင်းကိုလည်း ရေးသားလေ့ရှိသည်။ မှတ်တမ်းသဘောပါသော အတ္ထုပ္ပတ္တိ၌ ရေးသူမှာ အတ္ထုပ္ပတ္တိရှင် ကိုယ်တိုင်လည်း ဖြစ်နိုင်သည်။ အခြားပုဂ္ဂိုလ် တစ်ဦးတစ်ယောက်လည်း ဖြစ်နိုင်သည်။ 

မှတ်တမ်းသဘောပါသော အတ္ထုပ္ပတ္တိ နှင့် အခြား အတ္ထုပ္ပတ္တိတို့၏ ခြားနားချက်မှာ ပုဂ္ဂိုလ်တစ်ဦးတစ်ယောက်၏ ဘဝတစ်ခုလုံးကို ငုံ၍ ရေးသားခြင်းမျိုး မဟုတ်ပဲ ဘဝ၏ အရေးပါသည့် အစိတ်အပိုင်း တစ်ခု⁠ခုအကြောင်းကို ရေးသားတင်ပြထားခြင်းမျိုး ဖြစ်သည်။
* သိပ္ပံမောင်ဝ၏ **အောက်စဖို့ တက္ကသိုလ် မှတ်တမ်း** ၊
* သခင်ထွန်းအုပ်၏ **ကျွန်ုပ်၏ စွန့်စားခန်း** ၊
* သိန်းဖေမြင့်၏ **စစ်အတွင်း ခရီးသည်**(၁၉၅၃-ခုနှစ်)၊
* သခင်တင်မြ၏ **ဘုံဘဝမှာဖြင့်** ၊
* ဗိုလ်မှူး ချစ်ကောင်း၏** အနှစ် နှစ်ဆယ်** ၊
* သခင်နု၏ **ငါးနှစ်ရာသီ မြန်မာပြည်** ၊
* ဗိုလ်တာရာ၏ **ရဲဘော်သုံးကျိပ် ပြည်တော်ပြန်** ၊
* ဦးအောင်သန်း၏ **၁၆-နှစ် နိုင်ငံရေးအတွေ့အကြုံများ** ၊
* သခင်လွင်၏ **ဂျပန်ခေတ် မြန်မာပြည်**(၁၉၆၉-ခုနှစ်)၊ 
* ဗိုလ်သံဒိုင်၏ **လွတ်လပ်ရေးအရေးတော်ပုံ မှတ်တမ်း** ၊
* ဒေါက်တာမြင့်ဆွေ၏** မှတ်မိသေးတယ် ဂျပန်ခေတ် ဆေးရုံကြီးဝယ်** ၊
* သခင်ချစ်မောင်(ဝိဓူရ)၏ **ကမ္ဘာလှည့် သခင်ကိုယ်တော်မှိုင်း** ၊
* လင်းယုန်သစ်လွင်၏ **ယိုးဒယား မြန်မာ မီးရထားလမ်း ကိုယ်တွေ့ ချွေးတပ်မှတ်တမ်း** ၊
* ဒေါက်တာမောင်မောင်၏ **ဗမာ့နိုင်ငံရေးခရီးနှင့် ဗိုလ်ချုပ်ကြီးနေဝင်း** ၊

အရေးခံ အတ္ထုပ္ပတ္တိရှင်၏ အမျိုးအစားကို လိုက်၍ အတ္ထုပ္ပတ္တိအမျိုးအစားခွဲခြားနိုင်သေးသည်။ ယေဘူရအားဖြင့် ဘာသာရေးဆိုင်ရာပုဂ္ဂိုလ်၊ နိုင်ငံရေးဆိုင်ရာပုဂ္ဂိုလ်၊ ရာဇဝင်ဆိုင်ရာပုဂ္ဂိုလ်၊ လူမှုရေးဆိုင်ရာပုဂ္ဂိုလ်၊ ပညာရေးဆိုင်ရာပုဂ္ဂိုလ် ဟူ၍ အမျိုးမျိုးအစားစားရှိကြသည်။ 
ပညာရေးဆိုင်ရာပုဂ္ဂိုလ် တွင်လည်း စာပေပညာရှင်၊ သိပ္ပံပညာရှင်၊ အတွေးအခေါ်ပညာရှင် ၊ အနုပညာရှင် စသည်ဖြင့် ရှိကြသေးသည်။

== 

### မြန်မာ 
thumb|သရေစည်သူဦးသန့်

#### အမေရိကန် 
* သီအိုဒို ရုစဗဲ့ 
* ဝုဒ်ရိုး ဝီလ်ဆင် 
* ဖရန်ကလင် ဒီလာနို ရုစဗဲ့ 
* ဟယ်ရီ ထရူးမန်း
* ဂျွန်အက်ဖ်ကနေဒီ 
* လန်ဒန် ဘန်းနက်စ် ဂျွန်ဆင် 
* ရစ်ချက် နစ်ကဆင် 
* ဘာရတ်အိုဗားမား

#### တရုတ် 
* မော်စီတုန်း
* တိန့်ရှောင်ဖိန်
* ကျန်ဇီမင်း
* ဟူကျင်ထောင်း
* ဝမ်ကြားပေါင်

#### ပြင်သစ် 
* ချားလ်စ် ဒီဂေါလ်
* နီကိုလာ ဆာကိုဇီ

#### ဗြိတိန် 
* ဝင်စတန် ချာချီ
* မာဂရက် သက်ချာ
* တိုနီ ဘလဲလ်
* ဂေါ်ဒွန် ဘရောင်း

#### ဂျာမဏီ 
* အဒေါ့ဖ် ဟစ်တလာ

#### ရုရှား 
* ဗလာဒီမာ အိုင် လီနင်
* စတာလင်၊ ဂျိုးဇတ်
* မစ်ဟေး ဂေါ်ဗာချော့ဗ်
* ဗလာဒီမီယာ ပူတင်

#### ထိုင်ဝမ် 
* ချန်ကေရှိတ်
* ချန်ဆွေပြန်
* ဆွန်ယက်ဆင်
* မာရင်းကျို
* လီတိန်းဟွေး

## သုခုမပညာ 
### ပန်းချီဆရာ 
#### မြန်မာ 
* ဦးလွန်းကြွယ်
* ဦးဘကြည်
* ဦးဘဉာဏ်
* ဦးဘဂျမ်း

#### နိုင်ငံတကာ 
* ဗင်းဆင့် ဗန်ဂိုး 
* ပါဗလို ပီကာဆို
* လီယိုနာဒိုဒါဗင်ချီ

### စာရေးဆရာ 
#### မြန်မာ 
#### နိုင်ငံတကာ 
* ဝီလီယမ် ရှိတ်စပီးယား
* လီယိုတော်စတွိုင်း 
* အင်တွန်ချက်ကော့ဗ် 
* မက်ဇင်ဂေါ်ကီ 
* ဖရန့်ဇ်ကဖ်ကာ 
* အဲလ်ဘတ်ကမူး 
* ယန်းပေါလ်ဆတ် 
* ဂျိမ်းဂျွိုက်စ်
* ဂေဘရီယယ် ဂါစီယာ မားကွက်ဇ်

### ကဗျာဆရာ 
#### မြန်မာ 
#### နိုင်ငံတကာ 
* အိုမာခေယမ် 
* ဟိုးမား
* အဲလက်ဇန်းဒါး ပွတ်ရှ်ကင်

### ဂီတစာဆို 
#### မြန်မာ 
#### နိုင်ငံတကာ 
* ဘီသိုဗင် 
* ယိုဟန် ဆီဘက်စ်တီယန် ဘက်ရှ် 
* ဝေါဖ်ဂန် ဩဓေမူးစ် မိုဇာ့

### အဆိုတော် 
### ရုပ်ရှင် 
#### ဒါရိုက်တာ 
* သုခ
* မောင်မောင်တာ
* ဝင်းဖေ
* အေဝမ်းသန်းထွဋ်
* ကျော်ဟိန်း

#### သရုပ်ဆောင် 
## အပြောင်းအလဲများကို တွေးခေါ်ဖန်တီးသူများ 
* ဟင်နရီ ဖို့ဒ် 
* အက်ဒီ ရစ်ကင်ဘက်ကာ 
* ဝီလျံ ရန်းဒေါ့ဖ် ဟတ်စ် 
* ဝေါ့ ဒစ္စနေ 
* ဂျွန် မေနတ် ကီးနက်စ် 
* ဒေးဗစ် ဆာနော့ဖ်
* တက်ဒ် တန်နာ 
* ဝပ်ဆင်စ် 
* ဘီလ်ဂိတ်
* စတိဗ်ဂျော့စ်

## သိပ္ပံပညာရှင်များ 
* စတီဖင်ဟော့ကင်း 
* မေရီ ကျူရီ 
* ဝပ်ဆင် နှင့် ကရစ် 
* လီကီး မိသားစု 
* လီနပ်စ် ပေါလင်း 
* မာဂရက် မိ(ဒ်)
* အလက်ဇန္ဒား ဖလင်းမင်း 
* အက်ဒဝင် ဟတ်ဘဲလ် 
* အဲလ်ဘတ် အိုင်းစတိုင်း 
* အန်ထော်နီလောရင့် ဒီ လဗွိုင်စီယာ

## အင်ဂျင်နီယာများ
* ရုဒေါ့ဖ် ဒီဇယ်

## တွေးခေါ်ပညာရှင်များ 
* ဆိုကရေးတီး 
* ပလေးတိုး
* အရစ်စတိုတယ်လ်
* ဘာထရန်ရပ်ဆဲလ်
* ဇွန်လော့ခ်

## ကျမ်းကိုး 
အတ္ထုပ္ပတ္တိစာပေနှီးနှောဖလှယ်ပွဲ စာတန်း